钦定古今图书集成/明伦汇编/官常典/第790卷 > 王涣之
## 钦定古今图书集成/明伦汇编/官常典/第790卷 > 王涣之

按《宋史王汉之传》：“汉之弟涣之，字彦舟，未冠，擢上第，
有司疑年未及铨格，特补武胜军节度推官。方新置
学官，以为杭州教授，知颖上县。元祐中，为太学博士，
校对黄本秘书，通判卫州，入编修《两朝鲁卫信录》。徽
宗立，以日食求言，涣之用，大臣交荐，召对，因言求言
非难，听之难；听之非难，察而用之难。今国家每下求
言之诏，而下之报上，乃或不然，以指陈阙失为讪上，
以阿谀佞谄为尊君，以论议趍时为国是，以可否相
济为邪说。志士仁人知言之无益也，不复有言。而小
人肆为诡谲可骇之论，苟容偷合。愿陛下虚心公听，
言无逆逊，惟是之从；事无今昔，惟当为贵；人无同异，
惟正是用。则人心说，治道成，天意得矣。”帝欣然延纳，
欲任以谏官、御史，辞曰：“臣由大臣荐，不可以居是官。”
乃拜吏部员外郎，迁左司员外郎、起居舍人，擢中书
舍人。趍省之日，词头三十三，下笔即就。崇宁初，进给
事中、吏部侍郎，以宝文阁待制知广州。言者论涣之
当元祐之末，与陈瓘、龚夬、张庭坚游，既弃于绍圣，而
今复之，有害初政。解职知舒州，入党籍。寻知福州，未
至，复徙广州。蕃客杀奴，市舶使据旧比，止送其长杖
笞，涣之不可，论如法。召诣阙，言者复拾故语以阻之，
罢为洪州，改滁州，历潭、杭、扬三州。张商英相，为给事
中、吏部侍郎。商英去，亦出守。越八年，知中山府，加宝

常以颠堕处之，乘舟常以覆溺处之，仕宦常以不遇
处之，则无事矣。”其归趣如此。